PK บวก 5.51% นิวไฮในรอบกว่า 1 ปี 9 เดือน ลุ้นกำไร H2 โตกระฉูด
PK บวก 5.51% นิวไฮในรอบกว่า 1 ปี 9 เดือน ล่าสุด ณ เวลา 14.50 น. ราคาอยู่ที่ 6.70 บาท บวก 0.35 บาท หรือ 5.51% สูงสุดที่ 6.75 บาท ต่ำสุดที่ 6.35 บาท มูลค่าซื้อขายที่ 140.00 ล้านบาท โบรกฯ แนะ “เก็งกำไร” คาดกำไรช่วง H2 เติบโตโดดเด่น จากภาวะเศรษฐกิจไทยฟื้นตัว-ขยายตลาดตปท.
31 พ.ค. 2560

ผู้สื่อข่าวรายงานว่า ราคาหุ้นบริษัท พัฒน์กล จำกัด (มหาชน) หรือ PK ณ เวลา 14.50 น. ราคาอยู่ที่ 6.70 บาท บวก 0.35 บาท หรือ 5.51% สูงสุดที่ 6.75 บาท ต่ำสุดที่ 6.35 บาท มูลค่าซื้อขายที่ 140.00 ล้านบาท โดยราคาหุ้นดังกล่าว ปรับตัวสูงสุดในรอบ 1 ปี 9 เดือน 11 วัน นับตั้งแต่ราคาหุ้นอยู่ที่ 6.35 บาท ณ วันที่ 18 สิงหาคม 2559

ด้าน บล.คันทรี่ กรุ๊ป ระบุในบทวิเคราะห์ แนะนำ “เก็งกำไร” PK โดยคาดกำไรช่วงครึ่งหลังปีนี้ เติบโตโดดเด่นจากภาวะเศรษฐกิจไทยที่ฟื้นตัวและการขยายตลาดต่างประเทศ โดย PK รายงานผลประกอบการในไตรมาส 1/60 ฟื้นตัวโดยพลิกมีกำไรสุทธิ 79.34 ล้านบาท จากช่วงเดียวกันของปีก่อนที่ขาดทุนสุทธิ 3.26 ล้านบาท ซึ่งสร้างความคาดหวังต่อผลประกอบการที่เด่นต่อเนื่อง